cyanic-selkie/wikianc huggingface dataset:
লালবাগ মহকুমা
মুর্শিদাবাদ-জিয়াগঞ্জ ব্লক
মুর্শিদাবাদ-জিয়াগঞ্জ ব্লক আটটি গ্রাম পঞ্চায়েত নিয়ে গঠিত। এগুলি হল: বাহাদুরপুর, কাপাসডাঙা, প্রসাদপুর, দহপাড়া, মুকুন্দবাগ, তেঁতুলিয়া, ডাঙাপাড়া ও নতুনগ্রাম। ব্লকটি মুর্শিদাবাদ ও জিয়াগঞ্জ থানার অধীনস্থ। ব্লকের সদর হল মুর্শিদাবাদ।
ভগবানগোলা ১ ব্লক
ভগবানগোলা ১ ব্লকটি ভগবানগোলা, হনুমন্তনগর, কুঠিরামপুর, মহিষস্থলী, হাবাসপুর, কান্তনগর, মহম্মদপুর ও সুন্দরপুর—এই আটটি গ্রাম পঞ্চায়েত নিয়ে গঠিত। ব্লকটি ভগবানগোলা থানার অধীনস্থ। ব্লকের সদর ভগবানগোলা।
ভগবানগোলা ২ ব্লক
ভগবানগোলা ২ ব্লকের গ্রামাঞ্চল আখেরিগঞ্জ, বলিগ্রাম, নশিপুর, আমদাহারা, খড়িবোনা ও সরলপুর—এই ছয়টি গ্রাম পঞ্চায়েত নিয়ে গঠিত। ব্লকটি রানিতলা থানার অধীনস্থ। ব্লকের সদর নশিপুর বলাগাছি।
লালগোলা ব্লক
লালগোলা ব্লকটি আইরমারি কৃষ্ণপুর, দেওয়ানসরাই, লালগোলা, নশিপুর, বাহাদুরপুর, জসাইতলা, মানিকচক, পাইকপাড়া, বিল্বরাকোপরা, কালমেঘা, মাইয়া ও রামচন্দ্রপুর—এই ১২টি গ্রাম পঞ্চায়েত নিয়ে গঠিত। ব্লকটি লালগোলা থানার অধীনস্থ। ব্লকের সদর লালগোলা।
নবগ্রাম ব্লক
নবগ্রাম ব্লকটি অমরকুন্ডু, কিরীটেশ্বরী, নারায়ণপুর, শিবপুর, গুরা-পাশলা, মাহুরুল, পাঁচগ্রাম, হজবিবিডাঙা, নবগ্রাম ও রসুলপুর—এই দশটি গ্রাম পঞ্চায়েত নিয়ে গঠিত। ব্লকটি নবগ্রাম থানার অধীনস্থ। ব্লকের সদর নবগ্রাম।
আইনসভা
পশ্চিমবঙ্গের সীমানা পুনর্নির্ধারণ কমিশন কর্তৃক আইনসভা ক্ষেত্রগুলির সীমানা পুনর্নির্ধারণের পর লালবাগ মহকুমার বিধানসভা আসনগুলি নিম্নরূপ হয়েছে:
এই বিধানসভা কেন্দ্রগুলির মধ্যে রঘুনাথগঞ্জ, লালগোলা ও নবগ্রাম বিধানসভা কেন্দ্রগুলি জঙ্গিপুর লোকসভা কেন্দ্র এবং ভগবানগোলা ও মুর্শিদাবাদ মুর্শিদাবাদ লোকসভা কেন্দ্রের অন্তর্গত।
মুক (খাদ্য)
মুক হল একটি কোরিয়ান খাবার যা খাদ্যশস্য, মটরশুটি বা বাদামের স্টার্চ যেমন বাকউইট, তিল এবং অ্যাকর্ন থেকে তৈরি হয়। এই খাবারটি প্রকৃতিগতভাবে অনেকটা জেলির মতো হয়। মুকের নিজস্ব গন্ধ নেই, তাই মুকের খাবারগুলি স্বাদযুক্ত করতে সয়া সস, তিলের তেল, কাটা পেঁয়াজকলি, চূর্ণ করা জিম (একধরনের সামুদ্রিক খাবার), মরিচের গুঁড়ো এবং বিভিন্ন সবজির সাথে মিশ্রিত করা হয়।
প্রকারভেদ
মুকের বেশ কয়েকটি প্রকার আছে।
ডটোরি-মুক (도토리묵) হল মুকের একটি প্রকার যা ওক গাছের ফলের নির্যাস থেকে তৈরি করা হয়।
মেমিল-মুক (메밀묵) ঢেমশির নির্যাস থেকে তৈরি হয়।
নোকডু-মুক (녹두묵) মুগ ডালের মাড় দিয়ে তৈরি হয়।
হোয়াংপো-মুক (황포묵), (নরং-মুকও বলা হয়), মুগ ডালের মাড় থেকে তৈরি হয় এবং গার্ডেনিয়া গাছ থেকে প্রস্তুত ভোজ্য রঙের দ্বারা এই খাবারে হলুদ রঙ যোগ করা হয়।
ক্কায়ে-মুক (깨묵) নামক মুক খাবারটি তিলের বীজ থেকে তৈরি হয়।
এছাড়াও আছে সবুজ মটর মুক, চেওংপো মুক (청포묵) এবং হোয়াংপো মুক (황포묵)।
মুক দিয়ে তৈরি বিভিন্ন খাবার
থাম্ব| মেমিল-মুক -সাবল মুক-মুচিম (묵무침) খাবারটি গাঞ্জাং (কোরিয়ান সয়া সস ), তিল বা পেরিলা তেল, সূক্ষ্মভাবে কাটা সবুজ পেঁয়াজ, তিলের বীজ এবং লাল মরিচের গুঁড়ো দিয়ে তৈরি করা হয়। এটি কাটা শসা এবং বিভিন্ন পাতার সবজি যেমন কাটা লেটুস, বাঁধাকপি বা নাপা বাঁধাকপির সাথে মিশ্রিত করে খাওয়া যেতে পারে।
মুক-বোক্কেম (묵볶음) হল একটি ভাজা করা মুক খাবার।
মুক-জাঙ্গাজ্জি (묵장아찌) হল গাঞ্জাং -এ মেরিনেট করা মুক খাবার।
মুক-সাবল (묵사발) বা মুকবাপ (묵밥) হল মুক এবং টুকরো করা সবজি দিয়ে তৈরি একধরনের ঠান্ডা স্যুপ।
বাংলাদেশ জাতীয়তাবাদী কৃষক দল
ইতিহাস
১৯৯২ সালে আবদুল মান্নান ভূঁইয়া ও শামসুজ্জামান দুদু বাংলাদেশ জাতীয়তাবাদী কৃষক দলের সভাপতি ও সাধারণ সম্পাদক নিযুক্ত হন।
বাংলাদেশ জাতীয়তাবাদী কৃষক দল নীলফামারী জেলায় অক্টোবর ২০০৩ সালে দ্বিবার্ষিক সম্মেলন করে। সম্মেলনে উপস্থিত ছিলেন বাংলাদেশ জাতীয়তাবাদী কৃষক দলের সভাপতি মজিবুর রহমান, আসাদুল হাবিব দুলু, মির্জা ফখরুল ইসলাম আলমগীর, শাহরিন ইসলাম তুহিন প্রমুখ। আওয়ামী লীগ সমালোচিত এবং সাবেক রাষ্ট্রপতি হুসেইন মোহাম্মদ এরশাদকে "মাটির সন্তান" নয়, ভারত থেকে অভিবাসী বলে অভিহিত করেছেন।
২০০৭ সালে বাংলাদেশ জাতীয়তাবাদী কৃষক দলের খুলনা জেলা শাখার সভাপতি ও সাংগঠনিক সম্পাদক বাংলাদেশ সেনাবাহিনী কর্তৃক গ্রেফতার হন।
মোখলেছুর রহমান বাচ্চু, বাংলাদেশ জাতীয়তাবাদী কৃষকদলের রাজনীতিবিদ, ২০০৫ সালে ২০০ অনুসারী নিয়ে আওয়ামী লীগে যোগ দেন; ২০১৪ জানুয়ারিতে একটি পুলিশ স্টেশনে আগুন দেওয়ার অভিযোগে তার বিরুদ্ধে মামলা হয়েছিল। ২০১৫ সালের এপ্রিলে দলটির সম্পাদক শামসুজ্জামান দুদুকে গ্রেফতার করা হয়। গত ডিসেম্বরে কৃষকদল খাগড়াছড়ি জেলা শাখার সহ-সভাপতি নজরুল ইসলামকে হত্যা করা হয়।
২০১৬ সালে, যশোর জেলা থেকে বাংলাদেশ জাতীয়তাবাদী কৃষক দলের আহ্বায়ক, কামরুল হাসান নাসিম, আশোল (আসল) বিএনপি নামে একটি বিচ্ছিন্ন দল বাংলাদেশ জাতীয়তাবাদী দল তৈরি করার চেষ্টা করেছিলেন।  জানুয়ারিতে, বাংলাদেশ জাতীয়তাবাদী কৃষক দল সাবেক প্রধানমন্ত্রী খালেদা জিয়ার বিরুদ্ধে রাষ্ট্রদ্রোহ মামলা দায়েরের প্রতিবাদে একটি অনুষ্ঠানের আয়োজন করে।
বাংলাদেশ জাতীয়তাবাদী দল ২০১৯ সালের ফেব্রুয়ারিতে শামসুজ্জামান দুদুকে আহ্বায়ক করে বছর বিরতির পর বাংলাদেশ জাতীয়তাবাদী কৃষক দলের ১৫৩ সদস্য বিশিষ্ট নতুন আহ্বায়ক কমিটি গঠন করে। বাংলাদেশ জাতীয়তাবাদী দলের চেয়ারপারসন খালেদা জিয়ার মুক্তির দাবিতে তারা বিক্ষোভের আয়োজন করে। এটি জাতীয় কমিটি ভেঙ্গে দেয় এবং ২০২১ সালে বাংলাদেশ জাতীয়তাবাদী কৃষক দলের জন্য একটি নতুন কমিটি গঠন । সম্মেলন চলাকালে চারটি বাস ব্যবহার করে পাবনা থেকে হাসান জাফির তুহিনের সমর্থকদের আনার ঘটনায় কিছুটা উত্তেজনা দেখা দেয়। হাসান জাফির তুহিনকে সভাপতি ও শহিদুল ইসলাম বাবুলকে সাধারণ সম্পাদক করে জাতীয়তাবাদী কৃষক দলের দায়িত্ব দেওয়া হয়। দলের জন্য ২৩১ সদস্যের একটি কমিটি গঠন করা হয়েছে।
জাতীয়তাবাদী কৃষকদল নেতা সালাহ উদ্দিন খান ২০২২ সেপ্টেম্বরে জাতীয়তাবাদী যুবদল কর্মী শহিদুল ইসলামের মৃত্যুর ঘটনায় পুলিশ কর্মকর্তা ও আওয়ামী লীগ কর্মীদের বিরুদ্ধে মামলা দায়ের করেন।
গুরুপুরা নদী
গুরুপুরা নদী (যা পাচামাগারু নদী, ফাল্গুনী নদী বা কুলুর নদী নামেও পরিচিত) ভারতের কর্ণাটক রাজ্যের একটি নদী । এটি পশ্চিমঘাট পর্বতমালা থেকে উৎপন্ন হয়ে দক্ষিণে প্রবাহিত হয়।এটি নেত্রবতী নদী র একটি শাখা যা ম্যঙ্গালোরে র দক্ষিণে আরব সাগরে প্রবেশ করে।নদীটির নামকরণ করা হয়েছে, ম্যাঙ্গালোরের নিকটে অবস্থিত গুরুপুরা শহর এর নামে। গুরুপুরা নদীর উত্তরের তীরে অবস্থিত নিউ ম্যাঙ্গালোর বন্দর এবং ম্যঙ্গালোর রাসায়নিক ও সার কারখানা । একসময় এটি নেত্রবতী নদীর পাশাপাশি ম্যাঙ্গালোর শহরের উত্তর সীমানা দক্ষিণের সীমানা হিসাবে গড়ে ওঠে তবে বর্তমানে এই নদীর সীমানা ছাড়িয়ে শহরের বর্ধনের কারণে এটি কেবল ম্যাঙ্গালোর কেন্দ্রীয় অংশের সীমানা নির্দেশ করে।
জুনেয়ত চাকের
জুনেয়ত চাকের (, জন্ম: ২৩ নভেম্বর ১৯৭৬) হলেন একজন তুর্কি ফুটবল রেফারি। তিনি ২০০১ সাল থেকে ফিফা তালিকাভুক্ত এবং ২০১০ সাল থেকে উয়েফা এলিটের একজন সদস্য।
বারা, এলাহাবাদ
<templatestyles src="Module:Infobox/styles.css"> বারা হচ্ছে ভারতের উত্তর প্রদেশ রাজ্যের এলাহাবাদ জেলার একটি শহর এবং একটি নগর পঞ্চায়েত।
জ্যাক রাইডার (কুস্তিগীর)
ম্যাথু ব্রেট কার্ডোনা (জন্ম: মে ১৪, ১৯৮৫) হলেন একজন মার্কিন পেশাদার কুস্তিগীর। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে জ্যাক রাইডার নামে কুস্তি করেন।
২০০৭ সালে ডাব্লিউডাব্লিউইর সাথে সংযুক্ত পর, তিনি ১ বার ডাব্লিউডাব্লিউই আন্তঃমহাদেশীয় চ্যাম্পিয়নশীপ, ১ বার ডাব্লিউডাব্লিউই মার্কিন যুক্তরাষ্ট্র চ্যাম্পিয়নশীপ এবং ১ বার ডাব্লিউডাব্লিউই ট্যাগ টিম চ্যাম্পিয়নশীপ জয়লাভ করেছেন।
কার্ডোনা ২০০৪ সালে হতে পেশাদারি কুস্তি শুরু করেন। তখন তিনি স্বাধীন সার্কিটে কার্ট হকিন্সের সাথে দলগতভাবে খেলতেন। পরবর্তীতে তারা ডাব্লিউডাব্লিউইতে ডাব্লিউডাব্লিউই ট্যাগ টিম চ্যাম্পিয়নশীপ জয়লাভ করে। ২০০৯ সালে দল বিভক্তের পর, কার্ডোনা ইসিডাব্লিউতে কুস্তি করেছেন। ২০১০ সালে ইসিডাব্লিউ শেষ হয়ে যাওয়ার পর, তিনি ডাব্লিউডাব্লিউইর বিভিন্ন অনুষ্ঠানে উপস্থিত হন। ২০১১ সালে, তিনি ইউটিউবে একটি ওয়েব সিরিজ প্রকাশ করেন, যার নাম ''জেড! ট্রু লং আইল্যান্ড স্টোরি যেখানে তিনি নিজেকে ডাব্লিউডাব্লিউইর ইন্টারনেট চ্যাম্পিয়ন'' হিসেবে স্বীকৃতি প্রদান করেন। তার এই চ্যাম্পিয়নশীপটি ডাব্লিউডাব্লিউই দ্বারা স্বীকৃত নয়। তার এই উপস্থিতি এবং সামাজিক যোগাযোগ মাধ্যমের ব্যবহার তাকে অনেক অনুরাগী জুগিয়েছে। এরই ফল স্বরূপ তিনি ডাব্লিউডাব্লিউইতে একটি বড় চরিত্র পেয়েছেন।
বুদ্ধনারকেল
বিবরণ
এই গাছের কাণ্ড বড় হয়, দেখতে গোলাকার এবং বহু শাখা-প্রশাখা বিশিষ্ট্য। শাখা-প্রশাখাগুলো তেমন লম্বা নয় কিন্তু অনেকটা বিক্ষিপ্ত ধরনের। বাকল মসৃণ ও ধূসর। বসন্তের শুরুতেই গাছের পাতা ঝরে যায়। কিন্তু চৈত্র মাসের প্রথম ভাগেই আবার পাতায় ঢেকে যায় সারা গাছ। ফুল ফোটে বসন্তকাল।
বিস্তৃতি
বাংলাদেশর পার্বত্য জেলাগুলোতে প্রচুর পরিমাণ দেখা যায় বুদ্ধনারকেল। এছাড়াও এই গাছ দক্ষিণ ভারত, সিকিম ও আন্দামান দ্বীপপুঞ্জে এই গাছ প্রচুর পরিমাণে দেখা যায়।
চিকুইতোসের জেসুইট মিশন
চিকুইতোসের জেসুইট মিশন (Jesuit Missions of Chiquitos) বলিভিয়ার পূর্বাঞ্চলীয় এলাকা সান্তা ক্রুজ ডিপার্টমেন্টে অবস্থিত। ঐ সকল সাবেক ছয়টি মিশনই বর্তমানে প্রাচীন পৌরসভার মর্যাদা পাচ্ছে। ১৯৯০ সালে মিশনগুলো সম্মিলিতভাবে ইউনেস্কো বিশ্ব ঐতিহ্যবাহী স্থানের তালিকায় অন্তর্ভুক্ত হয়। ইউরোপীয় ও আমেরিন্দিয়ান সাংস্কৃতিক প্রভাবে অনন্য স্থাপত্যশৈলীর নিদর্শন হিসেবে অন্যান্য স্থাপনার চেয়ে পৃথকধর্মী। এ মিশনগুলোর প্রধান উদ্দেশ্য ছিল ১৭শ ও ১৮শ শতাব্দীতে স্থানীয় উপজাতিদেরকে খ্রিস্টধর্মে দীক্ষিত করা।
ভৌগোলিক অবস্থান
বলিভিয়ার পূর্বাংশের সান্তা ক্রুজ দে লা সিয়েরার উত্তর-পূর্বাঞ্চলীয় উচ্চভূমিতে জেসুইট মিশনগুলোর অবস্থান। এছাড়াও মিশনগুলো ব্রাজিলের সীমান্তবর্তী এলাকায়। গরম ও অত্যন্ত রুক্ষ্ম নিচুভূমিতে ছয়টি বিশ্ব ঐতিহ্যবাহী স্থানের বসতিগুলো রয়েছে। এর কাছাকাছি এলাকা হচ্ছে - সান্তা ক্রুজ দে লা সিয়েরার পূর্ব ও উত্তর-পূর্বাঞ্চলীয় গ্রান চাকো। এর মাঝ দিয়ে প্যারাগুলোয় ও গুয়াপে নদী প্রবাহিত হচ্ছে।
নামকরণ
বর্তমানে সান্তা ক্রুজ ডিপার্টমেন্টের প্রাদেশিক বিভাগে মিশনভূক্ত এলাকার জেসুইট ধারণা অনুসরণ করে না। পাঁচটি আধুনিক প্রদেশ: অ্যাঞ্জেল স্যান্ডোভাল, জার্মান বুশ, হোস মিগুয়েল দে ভেলাস্কো, নাফলো দে চাভেজ ও চিকুইতোস প্রদেশে চিকুইতানিয়ারা বসবাস করছেন।
পুরো অঞ্চলটি স্পেনীয় ও পর্তুগীজ আঞ্চলিক সীমানারেখা বরাবর অবস্থিত। সপ্তদশ শতাব্দীর শেষদিক পর্যন্ত এ অঞ্চলের ব্যাপক অংশই অনুদঘাটিত ছিল। স্পেনীয় রাজতন্ত্রের অনুমোদনক্রমে জেসুইটরা এলাকাগুলো উদ্‌ঘাটন করে ও দূর্গম চিকুইতানিয়ায় ৭৬ বছরের মধ্যে এগারোটি বসতি স্থাপন করতে সক্ষম হয়। এরপূর্বে স্পেনীয় আমেরিকার আন্তর্জাতিক সীমানায় এটি চিকুইতোস নামে পরিচিত ছিল। তারা গির্জা (‘টেম্পলোস’) নির্মাণে অগ্রসর হয়। স্থানীয় ও ইউরোপীয় ধাঁচের সংমিশ্রণে ভিন্নধর্মীয় এ গির্জাগুলোয় আদিবাসীরা বসবাস করতে থাকে। সেখানে তারা ইউরোপীয় সঙ্গীত শিক্ষা গ্রহণ করে যার অর্থ দাঁড়ায় রূপান্তরকরণ। মিশনগুলো স্বাবলম্বিতা সহযোগে অর্থনৈতিক সমৃদ্ধি ও দৃশ্যতঃ স্পেনীয় রাজতন্ত্রের শাসন থেকে স্বায়ত্বশাসন লাভ করে।
ইতিহাস
১৭০৮ সালে বর্তমান স্থানে প্রথম জেসুইট মিশন প্রতিষ্ঠা করা হয়। আরও দশটি মিশন ১৬৯০-এর দশক, ১৭২০-এর দশক ও ১৭৪৮ সালের পর - এ তিনটি সময়কালে প্রতিষ্ঠা করা হয়েছিল। ১৬৯০-এর দশকে স্যান রাফায়েল দে ভেলাস্কো, স্যান হোস দে চিকুইতোস, কনসেপসিওন ও স্যান জুয়ান বোতিস্তা প্রতিষ্ঠা পায়। তবে, স্যান জুয়ান বোতিস্তা বিশ্ব ঐতিহ্যবাহী স্থানের তালিকায় যুক্ত হয়নি। একমাত্র ধ্বংসাবশেষ হিসেবে এর পাথুড়ে পর্যবেক্ষণ কেন্দ্র বর্তমান তাপেরাস গ্রামে রয়েছে।
১৭০১ থেকে ১৭১৪ সময়কালে সংঘটিত স্পেনীয় উত্তরাধিকারী নির্ধারণের কারণে যুদ্ধের প্রভাবে মিশনগুলো স্থায়ীত্বকাল স্বল্পমেয়াদে পরিণত হয় ও এর কর্মকাণ্ডে প্রভাব পড়তে থাকে। ফলে এ সময়কালে নতুন কোন মিশন তৈরী করা হয়নি। ১৭১৮ সালের মধ্যে স্যান রাফায়েল সর্ববৃহৎ চিকুইতোস মিশন ছিল। এর অধিবাসীর সংখ্যা ছিল ২,৬১৫জন। ১৭২১ সালে জেসুইট ফাদার ফেলিপ সুয়ারেজ ও ফাদার ফ্রান্সিস্কো হার্ভাস স্যান রাফায়েল মিশনকে বিভক্ত করে স্যান মিগুয়েল দে ভেলাস্কো মিশনে পরিণত করেন। দক্ষিণের স্যান ইগনাসিও দে জামুকস ১৭২৪ সালে প্রতিষ্ঠিত হলেও ১৭৪৫ সালে এটি পরিত্যক্ত ঘোষিত হয়। বর্তমানে এর কোন কিছুই অবশিষ্ট নেই।
১৬৯১ থেকে ১৭৬০ সালের মধ্যে এ এলাকায় এগারোটি মিশন নির্মাণ করা হয়েছিল। এছাড়াও, আগুন, বন্যা, প্লেগ, দুর্ভিক্ষ ও প্রতিপক্ষীয় উপজাতি কিংবা দাস ব্যবসায়ীদের কারণে অনেক মিশনকেই পুণঃপ্রতিষ্ঠিত বা পুণঃনির্মাণ করতে হয়েছিল। তৃতীয় পর্যায়ে প্রতিষ্ঠিত মিশনগুলোর নির্মাণ কার্য ১৭৪৮ সালে শুরু হয়। স্যান ইগনাসিও দে ভেলাস্কো প্রতিষ্ঠা করা হলেও বিশ্ব ঐতিহ্যবাহী স্থানের তালিকায় অন্তর্ভুক্ত হয়নি।
১৭৬৭ সালে স্পেনীয় অঞ্চলগুলোয় জেসুইট আদেশনামার প্রসার ঘটলে দক্ষিণ আমেরিকা থেকে জেসুইটদের কার্যক্রম ধীরে ধীরে কমতে শুরু করে ও একপর্যায়ে পরিত্যক্ত ঘোষণা করা হয়। তবে সাবেক চিকুইতোসের জেসুইট মিশনগুলো অনন্য ছিল। কেননা তাদের বসতিগুলো ও সম্পৃক্ত সাংস্কৃতিক কর্মকাণ্ডগুলো ব্যাপক অর্থে টিকে থাকে।
বিতাড়ণ প্রক্রিয়া
১৩ জানুয়ারি, ১৭৫০ তারিখে স্বাক্ষরিত মাদ্রিদ চুক্তির ফলে বর্তমানের ব্রাজিলের রিও গ্রান্দে দো সাল রাজ্যের সাতটি মিশনকে স্পেনীয়দের নিয়ন্ত্রণ থেকে পর্তুগীজদের দায়িত্বে হস্তান্তর করা হয়। স্থানীয় আদিবাসী গুয়ারানি উপজাতিরা তাদের জমিকে পর্তুগালের কাছে দিয়ে দেয়ায় অখুশী ছিল। কেননা, শতাব্দীকাল ধরে তারা শত্রু হিসেবে চিহ্নিত হতো। এ সিদ্ধান্তের প্রেক্ষিতে বিদ্রোহের সূচনা ঘটে ও গুয়ারানি যুদ্ধের সূত্রপাত হয়। ইউরোপে জেসুইটরা আক্রমণের শিকারে পরিণত হলে, স্থানীয় আদিবাসীরা সহায়তা ও সহযোগিতার হাত প্রসারিত করে। ১৭৫৮ সালে পর্তুগালের রাজাকে হত্যার ষড়যন্ত্রের দায়ে জেসুইটদের অভিযুক্ত করা হয় যা তাভোরা ঘটনা নামে পরিচিত। ১৭৫৯ সালে যিশু সম্প্রদায়ের সকল সদস্যকে পর্তুগীজ অঞ্চলগুলো থেকে বিতাড়িত করা হয়। ১৭৬৪ সালে ফরাসী অঞ্চলগুলো থেকেও বিতাড়ণ প্রক্রিয়া অব্যাহত থাকে। ১৭৬৬ সালে মাদ্রিদের এস্কুইলাসে দাঙ্গায় সম্পৃক্ততার অভিযোগ জেসুইটদের উপর বর্তানো হয়। ফলশ্রুতিতে ১৭৬৭ সালের ফেব্রুয়ারি মাসে স্পেনের তৃতীয় চার্লস রাজকীয় আদেশজারীর মাধ্যমে স্পেনীয় অঞ্চলগুলো থেকে যিশু সম্প্রদায়ভূক্ত জেসুইটদেরকে চলে যাবার নির্দেশ দেন।
এরপর থেকেই আধ্যাত্মিক ও মৌলবাদী প্রশাসন কঠোরভাবে তা পৃথক করে দেন। বিতাড়নকালীন দশটি চিকুইতানিয়া মিশনের কমপক্ষে ২৪,০০০জনের মধ্যে ২৫জন বাপ্তিষ্ম গ্রহণ করে অবস্থান করেন। চিকুইতোস মিশনগুলোয় ২৫টি বিস্তৃত ভূ-অঞ্চল (র‌্যাঞ্চ), ৩১,৭০০ গবাদিপুশ ও ৮৫০টি ঘোড়া ছিল। গ্রন্থাগারগুলোয় ২,০৯৪টি খণ্ড ছিল।
বিতাড়নের দুই বছরের মধ্যে চিকুইতোস মিশনের জনসংখ্যা ২০,০০০-এর নিচে চলে যায়। বসতিস্থাপনে সাধারণ পরিবেশ বজায় না থাকলেও গির্জা ভবনটি রক্ষণাবেক্ষন করা হতো। কিছু ক্ষেত্রে শহরের অধিবাসীদের আগমন ঘটতে থাকে। সান্তা আনা দে ভেলাস্কো গির্জার অবকাঠামো এ সময়কালে ভেঙ্গে পড়তে শুরু করে। চিকুইতানো নিয়ে গবেষণারত প্রত্নতত্ত্ববিদ বার্নড ফিসারম্যান ধারণা করেন যে, জেসুইটদের বিতাড়নের পরও তিনটি কারণে চিকুইতানো ঐতিহাসিক স্থাপনারূপে স্বীকৃতি পায়। জেসুইটদের সাথে তাদের সমৃদ্ধির স্মৃতিচারণ; সভ্য খ্রিস্টানদের মেস্তিজো ও শ্বেতাঙ্গদের মাঝে আবির্ভাব ও বিভিন্ন মিশ্র সাংস্কৃতিকভাবে বিচ্ছিন্ন দলগুলোকে একই ভাষায় এনে সংগঠিতকরণ এবং জেসুইটদের কাছ থেকে রীতি-প্রথা বিষয়ে শিক্ষাগ্রহণ।
প্রভাব
জেসুইটরা খুব দ্রুত আদিবাসীদের ভাষাগুলো করায়ত্ত্ব করতে সক্ষমতা দেখান। এরফলে মিশনারী কাজ-কর্ম সম্পাদন করতে সহজ হয় ও মিশনের সফলতায় এর তৎপরতা বাড়তে থাকে। নির্দিষ্ট উপজাতিদের জন্য পৃথক ধরনের গৃহ নির্মাণ করতে হয়, অগণিত উপজাতি পরিবার চিকুইতানিয়ায় বাস করতে থাকে ও প্রায়শইঃ একই মিশনের অন্যান্যদের সাথে পরিচিতি ঘটানোর প্রয়াশ চালানো হয়। ১৭৪৫ সালের এক প্রতিবেদনে জানা যায় যে, মিশনগুলোয় ১৪,৭০৬জন ব্যক্তি বাস করতেন। ৬৫.৪% চিকুইতানো, ১১% আরাওয়াক, ৯.১% অতুকুইস, ৭.৯% জামুকস, ৪.৪% চাপাকুরা ও ২.১% গুয়ারানিভাষী ছিলেন। জেসুইটদের বিতারনের তিন বছরের মধ্যে ১৭৭০ সালে স্পেনীয় কর্তৃপক্ষ নতুন নীতির প্রবর্তন করে। এতে জোরপূর্বক কাস্তিলিয়ান বা হিস্পানিক ভাষা ব্যবহারের কথা বলা হয়। এরফলে স্থানীয়ভাষীদের সংখ্যা কমতে শুরু করে।
অনেক ইন্ডিয়ান পর্তুগীজদের দাস ব্যবসা থেকে রক্ষা পেতে কিংবা স্পেনীয় দখদারদের সুনজরে আসতে মিশনে যোগ দেয়। অন্তর্ভুক্ত সদস্যরা মুক্ত ও স্বাধীন ছিল। মিশনের জমিগুলো সকলের সম্পত্তি ছিল। বিয়ের পর নবদম্পতির জন্য ব্যক্তিগত সম্পদরূপে প্রদান করা হতো। সকল ক্ষেত্রেই জেসুইটরা একই উদ্দেশ্য নিয়ে কাজ করতো। তাহলো - আদিবাসী জনগোষ্ঠীর কাছ থেকে বাঁধার মুখোমুখি হলেই সুখ-সমৃদ্ধি শান্তিময় শহর স্থাপন করা।
পেরুর ভাইসরয়্যালিটির অংশ হিসেবে আনুষ্ঠানিকভাবে বসতিগুলোর অবস্থান হলেও রয়্যাল চারকাস অডিয়েন্সিয়া ও সান্তা ক্রুজ চার্চের মাধ্যমে দূরবর্তী এলাকায় বিধায় তাদেরকে স্বায়ত্বশাসন ও স্বাধীনভাবে কাজ করার অনুমতি দেয়া হয়েছিল। ১৫১৫ সালের দিকে ফ্রাঙ্কিস্কান ফ্রায়ার বার্তোলোম দে লাস কাসাস ইন্ডিয়ান জনগোষ্ঠীর জন্য বিদেশী আইনের প্রয়োগ লক্ষ্য করেন। সেখানে জেসুইট ও কর্তৃপক্ষ বাদে কোন শ্বেতাঙ্গ বা কৃষ্ণাঙ্গ জনগোষ্ঠী ছিল না ও বসবাসের অনুমতি পেতো না। ব্যবসায়ীদেরকে সর্বোচ্চ তিনদিন অবস্থান করার অনুমতি দেয়া হতো।
সুপ্রাচীনকাল থেকেই অধিকাংশ চিকুইতোস উপজাতিরা জুম চাষ প্রথায় কৃষিকাজ করতে। ভুট্টা ও ইয়াকা স্বল্প পরিমাণে উৎপাদন করতো। স্পেনীয়দের সাথে যোগাযোগের পর কোকোয়া ও ধান উৎপাদনের দিকে অগ্রসর হয়। শুষ্ক মৌসুমে অতিরিক্ত পুষ্টির জন্য শিকার ও মাছ ধরতে থাকে। জেসুইটরা গবাদিপশু উৎপাদনের সূচনা ঘটায়।
প্রত্যেক বসতিতেই একজন জেসুইট চার্চের বিষয়ে, অন্যজন বাণিজ্য ও বাদ-বাকীরা সম্প্রদায়ের উন্নয়নে কাজ করতো। এ বিষয়ে সুই পাদ্রী, সঙ্গীতজ্ঞ ও স্থপতি ফাদার মার্টিন স্মিড ১৭৪৪ সালে স্যান রাফায়েল থেকে পত্র লেখেন।
পর্যটন খাত
খননকার্য পরিচালনা শুরু করার পর মিশন এলাকায় পর্যটকদের মনোযোগের কেন্দ্রে পরিণত হয় ও ১৯৭৭ সালে ইউনেস্কো থেকে এ বিষয়ে প্রতিবেদন প্রকাশ করা হয়।
পর্যটনকদের স্থান নির্ধারণে মিশন এলাকায় ট্রাভেল এজেন্সি, বণিক সমিতি, শহরের মেয়র, আদিবাসী জনগোষ্ঠী ও অন্যান্য সংগঠন লাঞ্জামিয়েন্তো মুন্দিয়াল দেল দেসতিনো টুরিস্টিকো চিকুইতোস নামে পাঁচদিনের পর্যটন অনুষ্ঠান পালন করে। ২৩-২৭ মার্চ, ২০০৬ সালে এ অনুষ্ঠানটি উদযাপিত হয়েছিল। সাংবাদিক ও আন্তর্জাতিক সফর পরিচালনাকারীদেরকে গুরুত্বপূর্ণ পর্যটন আকর্ষণকেন্দ্রের পরিচিত দেখানো হয়। এছাড়াও, জাদুঘল পরিদর্শন, স্থানীয়ভাবে কর্মপন্থা নির্ধারণ, বিভিন্ন কনসার্ট, আদিবাসী নৃত্য, উঁচুমানের অনুষ্ঠান, শোভাযাত্রা, কারুশিল্প প্রদশর্নী ও স্থানীয় খাবার পরিবেশন করা হয়। আয়োজকেরা প্রারম্ভিকভাবে প্রতিবছরে ২৫,০০০ পর্যটক থেকে বৃদ্ধি করে দশ লক্ষ পর্যটক আগমনের লক্ষ্যমাত্রা নির্ধারণ করেন। এতে $৪০০ মিলিয়ন মার্কিন ডলার আয়ের প্রস্তাবনা দেয়া হয়। অন্যদিকে, বলিভীয় সরকারের কাছ থেকে উদাসীনতাও লক্ষ্যণীয় ছিল। পাশাপাশি জাতীয় ও স্থানীয় অর্থনীতিতে নিম্নমূখীতা থাকা স্বত্ত্বেও প্রতি বছরে গড়পড়তা দুই থেকে আড়াই লক্ষ পর্যটকের ঢল নেমেছিল।
সংরক্ষণ ব্যবস্থা
১৯৭২ সালে সাবেক সুইস জেসুইট পাদ্রী ও স্থপতি হ্যান্স রথের আপ্রাণ প্রচেষ্টায় অনেক ঔপনিবেশিক ভবন ও মিশনারী গির্জাগুলো রক্ষায় সহকর্মী ও স্থানীয় অধিবাসীদের নিয়ে ১৯৯৯ সালে নিজের মৃত্যু-পর্যন্ত ব্যাপক পদক্ষেপ গ্রহণ করেন যা একবিংশ শতাব্দীর শুরুতেও স্থানীয় নেতৃবৃন্দ কাজ চালিয়ে যাচ্ছেন। ১৯৯০ সাল থেকে ঐ সকল সাবেক জেসুইট মিশনগুলো কিছু জনপ্রিয়তা অর্জন করতে শুরু করে। ধীরে ধীরে পর্যটকদের আকর্ষণের কেন্দ্রবিন্দুতে পরিণত হতে থাকে।
১৯৯৬ সাল থেকে অ-লাভজনক সংগঠন ‘অ্যাসোসিয়াসিওন প্রো আর্তে ওয়াই কালচারা’ দ্বি-বার্ষিক আন্তর্জাতিক সঙ্গীত উৎসব পালন অগ্রসর হয় যা জনপ্রিয়তা লাভ করে। এতে মিশন সংলগ্ন শহরগুলোয় অন্যান্য সাংস্কৃতিক কর্মকাণ্ডে ঐ অঞ্চলের বসতিস্থাপনকারীদের অংশগ্রহণ ঘটতে থাকে।
১৯৯০ সালে ইউনেস্কো কর্তৃক বিশ্ব ঐতিহ্যবাহী স্থানের তালিকায় এলাকার ছয়টি স্থানকে অন্তর্ভুক্ত করা হয়। তবে স্যান ইগানাসিও দে ভেলাস্কো, সান্তিয়াগো দে চিকুইতোস ও সান্তো কোরাজন গির্জাগুলোর সংস্কার কার্য শুরু হলে সেগুলো বিশ্ব ঐতিহ্যবাহী স্থানের তালিকায় অন্তর্ভুক্তি ঘটেনি। স্যান জুয়ান বোতিস্তার ভগ্নাবশেষই কেবল বাকী থাকে। খ্রিস্টধর্মীয় স্থাপত্যশৈলীতে স্থানীয় পরিবেশ ও অনন্য সাধারণ স্থাপত্যশৈলীতে কাঠের দণ্ড ও বানিস্টার সহযোগে তৈরী এ গির্জাটিকে চতুর্থ ও পঞ্চম শর্তাবলীতে তালিকায় স্থান দেয়া হয়। আন্তর্জাতিক স্থাপনা ও স্থানবিষয়ক আন্তর্জাতিক কাউন্সিল ইকোমস সতর্ক করে দিয়েছে যে, ১৯৫৩ সাল থেকে আগ্রহ নিয়ে পুণর্গঠন প্রক্রিয়া চালানো হলেও ভেঙ্গে পড়া আর্থ-সামাজিক অবস্থার প্রেক্ষিতে এ অঞ্চলটি হুমকির মুখে রয়েছে। মনোনয়নকালীন প্রো সান্তা ক্রুজ কমিটি, কর্দেক্রুজ প্লান রেগুলাদর দে সান্তা ক্রুজ ও মিশনভূক্ত শহরগুলোর স্থানীয় মেয়র কমিটি কর্তৃক বিশ্ব ঐতিহ্যবাহী স্থানগুলো রক্ষণাবেক্ষন করা হতো।
সাংস্কৃতিক অঙ্গনে
দ্য মিশন চলচ্চিত্রে জেসুইট মিশনের শুরুর দিনগুলোর অনেক দৃশ্য তুলে ধরা হয়। প্যারাগুয়ের গুয়ারানি মিশনের জীবনধারা নিয়ে এর পটভূমি গড়ে উঠে। জেসুইটদের চলে যাবার ঘটনাক্রম ফ্রিৎজ হোসোয়াল্দারের নাটক ‘দাস হেইলিজ এক্সপারিমেন্টে’ বিষয়বস্তু ছিল। উভয়ক্ষেত্রেই এর দৃশ্যধারণ পর্ব প্যারাগুয়েতে সম্পন্ন হয়। নাটকের বিষয়কে কেন্দ্র করে নতুন করে গবেষকদের হারিয়ে যাওয়া জেসুইট মিশনের বিষয়ে আগ্রহের কেন্দ্রবিন্দুতে পরিণত হয়।
ঐতিহাসিক দলিল
Of the primary sources, i.e., those composed by the Jesuits themselves during the years 1691 through 1767, those that have been extensively researched (many as yet have not been thoroughly examined) are few. The most useful is the monumental Historia general de la Compañía de Jesús en la Provincia del Perú: Crónica anómina de 1600 que trata del establecimiento y misiones de la Compañía de Jesús en los países de habla española en la América meridional, vol. II, edited by Francisco Mateos (Madrid: Consejo Superior de Investigaciones Científicas, 1944). Also of importance is the unedited archive of correspondence from the Jesuits of Paraguay from the years 1690-1718. Collectively known as “Cartas a los Provinciales de la Provincia del Paraguay 1690-1718,” these manuscripts are housed in the Jesuit Archives of Argentina in Buenos Aires, which also contain the invaluable annals of the Paraguay Province of the Company of Jesus, covering the years 1689-1762. The German edition of Fr. Julián Knogler’s Inhalt einer Beschreibung der Missionen deren Chiquiten, Archivum Historicum Societatis Jesu, 39/78 (Rome: Company of Jesus, 1970) is indispensable, as is his account Relato sobre el país y la nación de los Chiquitos en las Indias Occidentales o América del Sud y en la misiones en su territorio, for a condensed version of which, see Werner Hoffman, Las misiones jesuíticas entre los chiquitanos (Buenos Aires: Fundación para la Educación, la Ciencia y la Cultura, 1979). Fr. Juan de Montenegro’s Breve noticia de las missiones, peregrinaciones apostólicas, trabajos, sudor, y sangre vertida, en obsequio de la fe, de el venerable padre Augustín Castañares, de la Compañía de Jesús, insigne missionero de la provincia del Paraguay, en las missiones de Chiquitos, Zamucos, y ultimamente en la missión de los infieles Mataguayos, (Madrid: Manuel Fernández, Impresor del Supremo Consejo de la Inquisición, de la Reverenda Cámara Apostólica, y del Convento de las Señoras de la Encarnación, en la Caba Baxa, 1746) and Fr. Juan Patricio Fernández’s Relación historial de las misiones de los indios, que llaman chiquitos, que están a cargo de los padres de la Compañía de Jesús de la provincia del Paraguay (Madrid: Manuel Fernández, Impresor de Libros, 1726) are also valuable. There are other primary sources as yet unexamined, the majority of which are archived in Cochabamba, Sucre, and Tarija (in Bolivia); Buenos Aires, Córdoba, and Tucumán (in Argentina); Asunción (Paraguay); Madrid; and Rome.
আনজীর লিটন
আনজীর লিটন (জন্ম ১৭ জুন ১৯৬৫) একজন বাংলাদেশী ছড়াকার ও শিশুসাহিত‍্যিক। তিনি বাংলাদেশ শিশু একাডেমির বতর্মান মহাপরিচালক হিসেবেও দায়িত্ব পালন করছেন। শিশুসাহিত্যে অবদানের জন্য ২০২০ সালে তিনি বাংলা একাডেমি সাহিত্য পুরস্কার অর্জন করেন।
প্রারম্ভিক জীবন
লিটন ১৯৬৫ সালের ১৭ই জুন তৎকালীন পূর্ব পাকিস্তানের (বর্তমান বাংলাদেশ) ময়মনসিংহ জেলায় জন্মগ্রহণ করেন। সেখানেই তার শৈশব ও কৈশোর কেটেছে। তার প্রথম লেখা দৈনিক জাহান-এ প্রকাশিত হয়। তিনি রাজশাহী বিশ্ববিদ্যালয়ে রাষ্ট্রবিজ্ঞানে স্নাতক সম্পন্ন করেছেন।
কর্মজীবন
১৯৯২ সালে লিটনের রচিত প্রথম বই খাড়া দুটো শিং প্রকাশিত হয়। শিশুদের জন্য সাহিত্য রচনার পাশাপাশি তিনি টেলিভিশন ও বেতারের বিভিন্ন অনুষ্ঠান পরিকল্পনা ও গ্রন্থনা করেছেন।
২০১৬ সালে বাংলাদেশ শিশু একাডেমির পরিচালক হিসেবে এক বছরের জন্য চুক্তিভিত্তিক নিয়োগ লাভ করেন। তিনি এই পদে মোশাররফ হোসেনের স্থলাভিষিক্ত হন।
মালপুরা
মালপুরা (Malpura) ভারতের রাজস্থান রাজ্যের টোন্ক জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৩২ মিটার (১০৮৯ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে মালপুরা শহরের জনসংখ্যা হল ২৭,২৪২ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬২%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে মালপুরা এর সাক্ষরতার হার বেশি।
এই শহরের জনসংখ্যার ১৭% হল ৬ বছর বা তার কম বয়সী।
ওয়ার্ডপ্রেস
ওয়ার্ডপ্রেস (WordPress) ওয়ার্ডপ্রেস হচ্ছে বর্তমানে সর্বাধিক জনপ্রিয় ব্লগ পাবলিশিং অ্যাপলিকেশনস এবং শক্তিশালী কন্টেন্ট ম্যানেজমেন্ট সিস্টেম (CMS), যা পিএইচপি এবং মাইএসকিউএল দ্বারা তৈরিকৃত ওপেন সোর্স ব্লগিং সফটওয়্যার। ওয়ার্ডপ্রেস প্রথম পর্যায়ে একটি ফ্রি ব্লগিং প্লাটফর্ম ছিল যা পরবর্তীকালে একটি ইঞ্জিন তৈরি করে এবং বিনামূল্যে তা ডাউনলোড করে যেকোনো ব্লগারকে ব্যবহারের সুবিধা দিতে শুরু করে. ওয়ার্ডপ্রেস দ্বারা কোনো প্রকার পিএইচপি, মাইএসকিউএল বা এইচটিএমএল জ্ঞান ছাড়াই একটি প্রোফেশনাল মানের ওয়েবসাইট তৈরি করা সম্ভব। ম্যাট মুলেনওয়েগ ২০০৩ সালের ২৭শে মে এটি প্রাথমিকভাবে প্রকাশ করেন। জানুয়ারি ২০১২ পর্যন্ত ওয়ার্ডপ্রেস ৩.৪ সংস্করণ ৩ কোটিরও বেশিবার ডাউনলোড হয়েছিল (!!)।
একটি PHP ও MySQL দ্বারা তৈরি উন্মুক্ত প্রযুক্তি ব্লগিং সফটওয়্যার। বর্তমানে এটি সর্বাধিক জনপ্রিয় কন্টেন্ট ম্যানেজমেন্ট সিস্টেম (CMS), এবং বিশ্বের প্রথম সারির, ৪০,০০,০০০টি ওয়েবসাইটের ১২% এটি ব্যবহার করে।
ম্যাট মুলেনওয়েগ ২০০৩-এর ২৭শে মে এটির প্রাথমিক প্রকাশ করেন। আগস্ট ২০১০ পর্যন্ত ওয়ার্ডপ্রেসের সাম্প্রতিকতম সংস্করণ ওয়ার্ডপ্রেস ৩.০ ১২৫লক্ষ বারের বেশি ডাউনলোড করা হয়েছে।
কাশালিয়া ইউনিয়ন
কাশালিয়া ইউনিয়ন বাংলদেশের ঢাকা বিভাগের গোপালগঞ্জ জেলার মুকসুদপুর উপজেলার একটি ইউনিয়ন।
শিক্ষার হার ও শিক্ষা প্রতিষ্ঠান
শিক্ষার হার: ৪২%
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান- মোঃ সিরাজুল ইসলাম
হোম অ্যালোন ৪: টেকিং ব্যাক দ্য হাউস
হোম অ্যালোন ৪: টেকিং ব্যাক দ্য হাউস ২০০২ সালের মার্কিন পারিবারিক হাস্যরসাত্মক চলচ্চিত্র। এটি পরিচালনা করেছেন রড ড্যানিয়েল। চলচ্চিত্রটি হোম অ্যালোন ধারাবাহিকের ৪র্থ সিনেমা। হোম অ্যালোন ধারাবাহিক চলচ্চিত্রের এই চলচ্চিত্রটি রচনা করেন ডেব্রা ফ্রাঙ্ক এবং স্টিভ এল. হায়েস।
ফাল্লন
পর্ণোগ্রাফিক জীবন
তার পর্ণোগ্রাফি জীবন শুরু হয় ১৯৮৫ সালে। তিনি দুটি প্রাপ্তবয়স্ক চলচ্চিত্রে অংশ নেন যখন তিনি গর্ভবতী ছিলেন। Ready to Drop 2 এবং Fallon's Follies হলো তার প্রাপ্তবয়স্ক চলচ্চিত্রের নাম।
কলম্বিয়ার বিপ্লবী সশস্ত্র বাহিনী
ফুয়েরসাস আর্মাদাস রেভল্যুসিওনারিয়াস দে কলাম্বিয়া (Fuerzas Armadas Revolucionarias de Colombia—Ejército del Pueblo, FARC–EP and FARC) একটি গেরিলা আন্দোলন যা ১৯৬৪ সাল থেকে শুরু হয় এবং ২৭ জুন ২০১৭ সালে এক ঐতিহাসিক শান্তিচুক্তির মাধ্যমে এর সমাপ্তি ঘটে।
ডিসকভারি চ্যানেল (ভারত)
ডিসকভারি ইন্ডিয়া করপোরেশন মূল ইংরেজি এবং ভারতের সাতটি আঞ্চলিক ভাষা হিন্দি, তামিল, তেলুগু, মালয়ালম, কন্নড়, বাংলা ও মারাঠি ভাষায় অডিও ফিড চ্যানেলের জন্য সরবরাহ করে। এছাড়াও ২০১১ সালের ১৫ই আগস্ট ডিসকভারি ইন্ডিয়া 'ডিসকভারি তামিল' নামে তামিলনাড়ুর জন্য  সম্পূর্ণ আলাদাভাবে ডিসকভারি চ্যানেলের একটি শাখা চ্যানেল উদ্বোধন করে|
আমিরউদ্দীন আহমদ
কর্মজীবন
আমিরুদ্দিন আহমদ জানুয়ারি ১৯৪৭ সালে কলকাতা হাইকোর্টের অতিরিক্ত বিচারকের পদে উন্নীত হন। দেশ বিভাগের পরে তিনি পূর্ব পাকিস্তানে চলে আসেন। ১৫ আগস্ট ১৯৫৭সালে ঢাকা হাইকোর্টের বিচারক হিসেবে দায়িত্ব পালন করেন। তিনি হায়দ্রাবাদের রাওয়ালপিন্ডি ষড়যন্ত্র ট্রাইব্যুনালে বিচারক ছিলেন। ১০ নভেম্বর ১৯৫৩ সালে তাকে সীমানা কমিশনের চেয়ারম্যান করা হয়। ২২ সেপ্টেম্বর ১৯৫৪ সালে তাকে ঢাকা হাইকোর্টের প্রধান বিচারপতি করা হয়। ১৪ জুন ১৯৫৫ সালে তিনি পূর্ব বাংলার ভারপ্রাপ্ত রাজ্যপাল নিযুক্ত হন। ৯ মার্চ ১৯৫৬ সালে তিনি পাকিস্তানের ফেডারেল কোর্টে বিচারক নিযুক্ত হন।
কাল্লোর
কাল্লোর বা কাল্লুর হলো ভারতের তামিলনাড়ুতে সেই জায়গার নাম, যেখানে যীশুর ১২ জন শিষ্যের একজন প্রেরিত টমাসকে হত্যা করা হয়েছিল বলে বিশ্বাস করা হয়। অ্যাকাউন্টগুলি একে অপরের প্রতি সমর্থন পাওয়া গেছে, এটি সাধারণত গৃহীত হয় যে প্রেরিত টমাস বর্তমানে কেরালা রাজ্যে এসেছিলেন এবং প্রধানত ব্রাহ্মণ পরিবারগুলিকে ধর্মান্তরিত করে বেশ কয়েকটি গির্জা প্রতিষ্ঠা করেছিলেন। তারপর তিনি এখন যা আধুনিক রাজ্য তামিলনাড়ু এবং চীনে ভ্রমণ করেছেন, পথ ধরে ছোট ছোট কাজ প্রতিষ্ঠা করেছেন। তামিলনাড়ুতে ফেরার পর স্থানীয় কয়েকজন তাকে হত্যা করে। যদিও তাকে ভারতে সমাহিত করা হয়েছিল, তার মৃতদেহ চতুর্থ বা পঞ্চম শতাব্দীতে আধুনিক তুরস্কের এডেসায় নিয়ে যাওয়া হয়েছিল।
ভারতে পরিবার
কাল্লুর নামটি হিন্দু, খ্রিস্টান এবং মুসলিম সম্প্রদায়ের বেশ কয়েকটি বিশিষ্ট পরিবারকেও নির্দেশ করে। হিন্দু সম্প্রদায়ের মধ্যে, কাল্লুর পরিবার হল এমন কয়েকটি পরিবারের মধ্যে একটি যা পুরোহিত নাম্বুধিরি ব্রাহ্মণ বর্ণের অংশ। মুসলিম সম্প্রদায়ের মধ্যেও, কাল্লুর পরিবার বড় এবং বিশিষ্ট। এই নাম বহনকারী কোচির মতো কেরালার বেশ কয়েকটি বড় শহরের আশেপাশে " উপনগরী " রয়েছে। এই শহরতলির অনেকেরই মুসলিম জনসংখ্যা বেশি।
পাথানামথিট্টা এবং থ্রিক্কান্নামঙ্গলের দুটি কালুর পরিবার সম্পর্কিত কিনা সন্দেহ করা হলেও প্রমাণিত হয়নি। যেহেতু প্রতিটি প্রজন্মের দ্বারা পারিবারিক নামগুলি পরিবর্তন করা যেতে পারে বা এমনকি বাতিল করা যেতে পারে যেগুলি একটি নতুন বাড়ি প্রতিষ্ঠা করে এবং প্রায়শই দক্ষিণ ভারতের লোকেদের শেষ নাম হিসাবে ব্যবহার করা হয় না, লিখিত পারিবারিক গাছ ব্যতীত বংশবৃত্তান্তের সন্ধান করা খুব কঠিন, যদি অসম্ভব না হয়। পাথানামথিট্টার কাল্লুর পরিবারের অনেকেই রোমান ক্যাথলিক চার্চে রয়েছেন এবং কেউ কেউ সেই ঐতিহ্যের মধ্যে নেতৃত্বে উঠেছেন, যেমন বিশপ ইউহানন। থ্রিক্কান্নামঙ্গলের কালুর পরিবার ১৬ এবং ১৭ শতকের পর্তুগিজ অবরোধের সময়ও নামমাত্রভাবে সিরিয়ার ঐতিহ্যের মধ্যে থেকে গিয়েছিল। এই অবরোধ সিরিয়াক অর্থোডক্স চার্চ এবং পূর্বের অ্যাসিরিয়ান চার্চকে বাধা দেয়ভারতে তাদের শাখার সাথে যোগাযোগ করা থেকে এবং অ্যাপোস্টোলিক উত্তরাধিকার রক্ষার জন্য ভারতের সংখ্যাগরিষ্ঠ সিরিয়ান চার্চকে রোমান ক্যাথলিক চার্চে যোগদান করতে বাধ্য করে। কেউ কেউ অবশ্য পাশ্চাত্য চার্চের নেতৃত্বের কাছে নতি স্বীকার না করার জন্য কুনেন ক্রস শপথ নামে পরিচিত একটি সর্বজনীন শপথ করেছিলেন । পরবর্তীতে, থ্রিক্কান্নামঙ্গল থেকে অনেকেই ১৯ শতকে সিরিয়ান চার্চের মধ্যে সংস্কার আন্দোলনে যোগ দেয় যার ফলে মার থমা চার্চ প্রতিষ্ঠিত হয়। দক্ষিণ ভারতে ব্রাদারেন চার্চ প্রতিষ্ঠার ক্ষেত্রেও এই পরিবারের সদস্যরা বিশিষ্ট ছিলেন। চাকো যখন ব্রাদারেন চার্চে ছিলেন তখন তিনি আমেরিকান ধর্মপ্রচারক রবার্ট এফ কুকের সাথে পরিচিত হন। ভারতীয় পেন্টেকোস্টালিজমের জনক।
ইসলামিক ফাউন্ডেশন বাংলাদেশ
ইসলামিক ফাউন্ডেশন বাংলাদেশ হল গণপ্রজাতন্ত্রী বাংলাদেশ সরকারের ধর্মবিষয়ক মন্ত্রণালয়ের অধীনস্থ একটি সরকারি প্রতিষ্ঠান যেটি ইসলামের আদর্শ ও মূল্যবোধ প্রচার করে এবং সে সম্পর্কিত কার্যক্রম পরিচালনা করে। ফাউন্ডেশনটির প্রধান কার্যালয় ঢাকায় অবস্থিত, যেটি ৭টি বিভাগীয় কার্যালয়, ৬৪টি জেলা কার্যালয়, ৭টি ইমাম প্রশিক্ষণ কেন্দ্র এবং ২৯ টি ইসলামিক প্রচারণা কেন্দ্রের সহায়তায় কার্যক্রমসমূহ বাস্তবায়ন করে। ফাউন্ডেশনটির মহাপরিচালক হলেন প্রতিষ্ঠানটির প্রধান নির্বাহী।
ইতিহাস
১৯৫৯ সালে, বাংলাদেশের ঢাকায় ইসলামের শিক্ষার প্রচার ও প্রসারে দুটি প্রতিষ্ঠান প্রতিষ্ঠা করা হয়। বায়তুল মোকাররম সোসাইটি নির্মাণ করেন বায়তুল মোকাররম জাতীয় মসজিদ (بيت المكرّم) এবং ওলামাগণ, ইসলামী দর্শন, সংষ্কৃতি ও জীবন ব্যবস্থাকে মানুষের কাছে সহজে পৌছে দেওয়ার জন্য এবং তা নিয়ে গবেষণার লক্ষ্যে প্রতিষ্ঠা করেন দারুল উলুম। ১৯৬০ সালে দারুল উলুমকে পূর্ব পাকিস্তান ইসলামী একাডেমী নামে নামকরণ করা হয়, যার প্রতিষ্ঠাতা ছিলেন আবুল হাশিম এবং একেকরাচিভিত্তিক সেন্ট্রাল ইন্সটিটিউট অব ইসলামিক রিসার্চ এর একটি শাখা হিসেবে রুপান্তর করা হয়।
মুক্তিযুদ্ধের পর ১৯৭২ সালে, পাকিস্তানি সেনাবাহিনীকে আওয়ামী লীগের বিরুদ্ধে স্বঘোষিত সমর্থন ও সহায়তার জন্য নিষিদ্ধ করা হয় ইসলামিক একাডেমীকে। একাডেমীটিকে সে সময় রাজনীতিকে ইসলামীকরণের জন্য দোষারোপ করা হয়েছিল। বর্তমান সংস্থাটি ১৯৭৪ সালে কার্যকর হয়েছিল, যখন শেখ মুজিবুর রহমান একে আনুষ্ঠানিকভাবে ইসলামিক ফাউন্ডেশন হিসাবে উদ্বোধন করেন।
১৯৭৮ সালের ২০-২২শে মার্চ ফাউন্ডেশনটি ও.আই.সি.'র সৌজন্যে একটি আলোচনা সভার আয়োজন করে, যেখানে বাংলাদেশসহ ১৬টি দেশের প্রতিনিধিগণ উপস্থিত ছিলেন। ১৯৭৯-৮০ সালে ফাউন্ডেশনটির উন্নয়ন নতুন করে গতিবেগ লাভ করে।
বই
মাআরিফুল কুরআন; তাফসীরে উসমানী; সীরাতুল মুস্তফা; সীরাতে খাতামুল আম্বিয়া; নবীয়ে রহমত; যে ফুলের খুশবুতে সারা জাহান মাতোয়ারা
হাক্কা চীনা ভাষা
হাক্কা চীনা ভাষা বা হাক্কা ভাষা (,, Hak-kâ-va) বলতে চীনা ভাষার একটি দলকে বোঝায়, যেটি মূলত দক্ষিণ চীনের কুয়াংতুং প্রদেশের পূর্ব ও উত্তরভাগে বসবাসকারী হাক্কা নৃগোষ্ঠীর মুখের ভাষা। যেহেতু হাক্কা ভাষাটি বিক্ষিপ্ত ও বিচ্ছিন্ন কিছু স্থানীয় এলাকাতে সীমাবদ্ধ, তাই এটির বহুসংখ্যক প্রভেদ বা উপভাষা রয়েছে। চীনের কুয়াংতুং, কুয়াংশি, হাইনান, ফুচিয়েন, সিছুয়ান, হুনান, চিয়াংশি ও কুয়েইচৌ প্রদেশে সব মিলিয়ে চীনে প্রায় ৪ কোটি লোক হাক্কা ভাষায় কথা বলে। এছাড়া তাইওয়ান, সিঙ্গাপুর, মালয়েশিয়া, ইন্দোনেশিয়া ও থাইল্যান্ডসহ বিশ্বের অন্যত্র বিক্ষিপ্ত উদ্বাসিত প্রায় ৭০ লক্ষ অভিবাসী ও প্রবাসী চীনা সম্প্রদায়ের লোক হাক্কা ভাষার বিভিন্ন উপভাষায় কথা বলে।
গণচীনে কুয়াংতুং প্রদেশের উত্তর-পূর্বভাগের মেইশিয়েন এলাকার উপভাষাটিকে (যার নাম মোইয়েন) আদর্শ হাক্কা উপভাষা হিসেবে গণ্য করা হয়। কুয়াংতুং প্রদেশের শিক্ষা বিভাগ ১৯৬০ সালে মোইয়েন উপভাষাটির জন্য একটি আনুষ্ঠানিক রোমানীকরণ পদ্ধতি সৃষ্টি করে; কুয়াংতুংয়ের চারটি ভাষাকে এই মর্যাদা প্রদান করা হয়।
হাক্কা ভাষার আদ্যব্যঞ্জনধ্বনি, অন্ত্যব্যঞ্জনধ্বনি ও নাসিক্য স্বরধ্বনিগুলি প্রমিত ক্যান্টনীয় চীনা ভাষার মতো হলেও এর স্বরধ্বনিগুলি প্রমিত ম্যান্ডারিন চীনার মতো। হাক্কাতে ক্যান্টনীয় ভাষার মতো ছয়টি সুর ব্যবহৃত হয়, যেগুলি শব্দের অর্থ পরিবর্তন করতে পারে। হাক্কা ভাষার সাথে কান চীনা ভাষার অনেক মিল আছে। বিশেষ করে উত্তরের হাক্কা উপভাষাগুলির সাথে দক্ষিণী কান উপভাষাগুলি আংশিকভাবে পারস্পরিক বোধগম্য। তাই এই দুইটিকে কখনও কখনও একটি মাত্র উপদল হিসেবে গণ্য করা হয়, যার নাম কান-হাক্কা ভাষা। দুইটি ভাষাই ক্যান্টনীয় ভাষা থেকে অনেক শব্দ ধার করেছে। হাক্কা ভাষার সাথে ইউয়ে চীনা ভাষা, উ চীনা ভাষা, দক্ষিণী মিন ভাষা ও ম্যান্ডারিন চীনা ভাষাগুলিসহ চীনা ভাষার অন্যান্য দলগুলি পারস্পরিক বোধগম্য নয়। এমনকি হাক্কা ভাষার নিজস্ব কিছু প্রভেদ যেগুলির মধ্যে পারস্পরিক বোধগম্যতা কম।
তাইওয়ান দ্বীপে হাক্কা একটি তাৎপর্যপূর্ণ সংখ্যালঘু ভাষা, এবং দ্বীপটি ভাষাটির অধ্যয়ন ও সংরক্ষণের জন্য একটি গুরুত্বপূর্ণ কেন্দ্র।
আইসল্যান্ডীয় ফুটবল অ্যাসোসিয়েশন
আইসল্যান্ডীয় ফুটবল অ্যাসোসিয়েশন (Knattspyrnusamband Íslands, Football Association of Iceland; এছাড়াও সংক্ষেপে কেএসআই এবং এফএআই নামে পরিচিত) হচ্ছে আইসল্যান্ডের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৪৭ সালে প্রতিষ্ঠিত হয়েছে। এটি প্রতিষ্ঠার বছরেই ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৭ বছর পর ১৯৫৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর আইসল্যান্ডের রাজধানী রেইকিয়াভিকে অবস্থিত।
এই সংস্থাটি আইসল্যান্ডের পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে উরভালসটেইল্ট, আইসল্যান্ডীয় পুরুষ ফুটবল লীগ এবং ডেইল্ডাবিকারের মতো প্রতিযোগিতার সকল কার্যক্রম পরিচালনা করে।  বর্তমানে আইসল্যান্ডীয় ফুটবল অ্যাসোসিয়েশনের সভাপতির দায়িত্ব পালন করছেন গুডনি বের্গশন এবং সাধারণ সম্পাদকের দায়িত্ব পালন করছেন ক্লারা বিয়ার্টমার্জ।
চামচ
হরেক রকম চামচ|থাম্ব|327x327পিক্সেল চামচ সাধারণত খাঁদযুক্ত বাটির সাথে হাতলযুক্ত একধরনের তৈজসপত্র। অন্যান্য অর্থে ক্ষুদ্র হাতা বা চামিচ।
শব্দগত ব্যুৎপত্তি
বাংলা "চামচ" শব্দটি সংস্কৃত চমস থেকে উদ্ভূত। আবার ফার্সি চাম্‌চাহ্‌ থেকেও উদ্ভূত হতে পারে।
ব্যবহার
সাধারণত কোনো আধার থেকে তরল পদার্থ তোলার কাজে হাতলওয়ালা এই তৈজসপত্রটি ব্যবহৃত হয়। খাবার আয়োজনে, পাতে তরকারি তোলার জন্যও চামচ ব্যবহৃত হয়।
তথ্যসূত্র
Essbesteck
নাদিয়া আলী (অভিনেত্রী)
প্রাথমিক জীবন
২২ জুলাই ১৯৯১ যুক্তরাষ্ট্রের লস অ্যাঞ্জেলেসে নাদিয়া জন্মগ্রহণ করেন। তিনি তার পরিবারের দ্বিতীয় সন্তান। তিনি কখনই তার পরিবারের রক্ষণশীলতাকে মেনে চলতেন না এমনকি তিনি কখনো হিজাব পরতেন না। তিনি মুসলিম হিসেবে বড় হন। ২০১৬ সালের জুলাইয়ে রেফিনারি২৯কে দেওয়া এক সাক্ষাৎকারে তিনি নিজেকে " ধর্মপ্রাণ মুসলিম" হিসেবে দাবি করেন, তিনি আরও বলেন তার কাজের সময় তিনি নাকি দিনে দুই থেকে তিন বার প্রার্থনা করেন।
পর্নোগ্রাফিক জীবন
নাদিয়া সাধারণত সেক্সুয়াল ট্যাবু হিসেবে এবং পর্নোগ্রাফির দুনিয়ায় বেশি সুযোগের আশায় তার পর্নোগ্রাফি ভিডিওতে হিজাব পরতেন। তার ওয়েলকাম টু উওমেন অফ দ্য মিডল ইস্ট নামক প্রাপ্তবয়স্ক চলচ্চিত্রে তিনি দেখান কীভাবে গৃহ নির্যাতনের মাধ্যমে একজন পুরুষের কামউত্তেজনা জাগানো যায়। তিনি পাকিস্তানের অবস্থা সম্পর্কে বলতে গিয়ে ধর্মের চেয়ে সংস্কৃতিকে বেশি দোষারোপ করেন। তিনি দক্ষিণ এশিয়ার বিশেষ করে পাকিস্তান অঞ্চলের মেয়েদের জন্য একক লেসবিয়ান পর্ণোগ্রাফিতে অভিনয় করতে ইচ্ছাপোষণ করেন। এরপর হিজাব পরে পর্নোগ্রাফিতে অভিনয়ের জন্য পাকিস্তান থেকে নিষিদ্ধ ঘোষণা করা হয়। এছাড়াও তিনি অনলাইনে শিরচ্ছেদের হুমকি পান।
২০১৬ সালে ২০ টি দৃশ্যপটে অংশগ্রহণের পরে তিনি তার ২১ তম পর্নোগ্রাফির জন্য একটি পরিকল্পনা খুঁজে পান। পরিকল্পনাটি ছিল ডোনাল্ড ট্রাম্পের মতো দেখতে এক ব্যক্তি এক মুসলিম নারীর সাথে সঙ্গম করবেন। এ লক্ষ্যে ফ্লোরিডাতে জায়গা নির্ধারণ করা হয় তবে  ২০১৬ পাল্‌স অরলান্ডো শুটিং-এর পরে ভয়ে তা বাতিল করা হয়। পর্নো গ্রাফিকে "অস্ত্র" বলে উল্লেখ করেন। রিফাইনারি২৯কে তিনি বলেন, বড় কিছু করার উদ্দেশ্যে তিনি প্রসাধন ব্যবসায় অগ্রসর হবেন।
সমালোচনা
জেনা করা পাপ, তবে পর্ন সিনেমায় অভিনয় করাকে আমি পেশার অংশ হিসেবে দেখি ডেইলি পাকিস্তানকে দেওয়া এক সাক্ষাৎকারে এই মন্তব্য করার পরে তিনি সমালোচনার মুখে পড়েন।
মুসলিম ব্রাদারহুড
মুসলিম ব্রাদারহুড (جماعة الإخوان المسلمين, often simply: الإخوان المسلمون মুসলিম বিশ্বে সবচেয়ে প্রভাবিত ও বৃহৎ ইসলামপন্থী আন্দোলন। ১৯২৮ সালে মিশরে হাসান আল বান্না মুসলিম ব্রাদারহুড প্রতিষ্ঠা করেন , দ্বিতীয় বিশ্বযুদ্ধের যার সদস্য সংখ্যা ছিল ২০ লাখ। শিক্ষা এবং চ্যারিটির কাজেই এরা বেশি মনোযোগ দেয়। এই দল ২০১২ সালে ক্ষমতায় আসে। পরবর্তিতে মাত্র ১ বছরের মাথায় এক সেনা অভ্যুত্থানে তাদের ক্ষমতা চ্যুত করা হয়। বিস্তারিত বর্ণনা মুসলিম ব্রাদার্সের সোসাইটি (আরবি: جماعة الإخوان المسلمين জামাআত আল-ইখওয়ান আল-মুসলিমীন), মুসলিম ব্রাদারহুড (الإخوان المسلمون আল-ইখওয়ান আল-মুসলিমুন) নামে বেশি পরিচিত,এটি হল একটি আন্তর্জাতিক সুন্নি ইসলামি সংগঠন যা ১৯২৮ সালে মিশরে ইসলামিক পণ্ডিত হাসান আল-বান্না দ্বারা প্রতিষ্ঠিত ।
আল-বান্নার শিক্ষাগুলি মিশর ছাড়িয়ে বহুদূরে ছড়িয়ে পড়েছে, যা আজ দাতব্য সংস্থা থেকে রাজনৈতিক দল পর্যন্ত বিভিন্ন ইসলামবাদী আন্দোলনকে প্রভাবিত করছে - সবাই একই নাম ব্যবহার করে না।
প্রাথমিকভাবে, একটি প্যান-ইসলামিক, ধর্মীয় এবং সামাজিক আন্দোলন হিসাবে, এটি মিশরে ইসলাম প্রচার করেছে, নিরক্ষরদের শিক্ষা দিয়েছে এবং হাসপাতাল ও ব্যবসা প্রতিষ্ঠান স্থাপন করেছে। এটি পরবর্তীতে মিশরের ব্রিটিশ ঔপনিবেশিক নিয়ন্ত্রণের অবসানের লক্ষ্যে রাজনৈতিক অঙ্গনে অগ্রসর হয়। আন্দোলনের স্ব-উদ্দেশ্য হল শরিয়া আইন দ্বারা শাসিত একটি রাষ্ট্র প্রতিষ্ঠা করা- বিশ্বব্যাপী এর সবচেয়ে বিখ্যাত স্লোগান হল: "ইসলামই সমাধান"। দান করা তার কাজের একটি প্রধান দিক।
গোষ্ঠীটি অন্যান্য মুসলিম দেশে ছড়িয়ে পড়ে কিন্তু মিশরে এর বৃহত্তম, বা এর অন্যতম বৃহত্তম সংগঠন রয়েছে,১৯৪৮ সালে শুরু হওয়া সরকারী ক্র্যাকডাউন আজ অবধি, গুপ্তহত্যা এবং চক্রান্তের পরিকল্পনার অভিযোগে, এটি ১৯৬৭ সালের ছয় দিনের যুদ্ধের আগ পর্যন্ত আরব বিশ্বের রাজনীতিতে একটি প্রান্তিক গোষ্ঠী ছিল, যখন ইসরায়েলের কাছে একটি দুর্দান্ত আরব পরাজয়ের পরে ইসলামবাদ জনপ্রিয় ধর্মনিরপেক্ষ আরব জাতীয়তাবাদ প্রতিস্থাপন করতে সক্ষম হয়েছিল।
এই আন্দোলনকে সৌদি আরবও সমর্থন করেছিল, যার সাথে এটি কমিউনিজমের মতো পারস্পরিক শত্রুদের ভাগ করে নিয়েছিল । আরব বসন্ত প্রথমে এটিকে বৈধকরণ এবং যথেষ্ট রাজনৈতিক ক্ষমতা এনেছিল, কিন্তু ২০১৩ সাল পর্যন্ত এটি মারাত্মক বিপরীতমুখী হয়েছে। মিশরীয় মুসলিম ব্রাদারহুডকে ২০১১ সালে বৈধ করা হয়েছিল এবং বেশ কয়েকটি নির্বাচনে জয়ী হয়েছিল,২০১২ সালের রাষ্ট্রপতি নির্বাচনে মোহাম্মদ মুরসি নির্বাচনের মাধ্যমে ক্ষমতা লাভের জন্য মিশরের প্রথম রাষ্ট্রপতি হন,যদিও এক বছর পরে, ব্যাপক বিক্ষোভ ও অস্থিরতার পর, তাকে সামরিক বাহিনী কর্তৃক উৎখাত করা হয় এবং গৃহবন্দী করা হয়। এই দলটিকে তখন মিশরে নিষিদ্ধ করা হয় এবং সন্ত্রাসী সংগঠন হিসেবে ঘোষণা করা হয়। সৌদি আরব এবং সংযুক্ত আরব আমিরাতের পারস্য উপসাগরীয় রাজতন্ত্রগুলি অনুসরণ করেছিল, এই ধারণা দ্বারা চালিত যে ব্রাদারহুড তাদের কর্তৃত্ববাদী শাসনের জন্য হুমকি। ব্রাদারহুড নিজেকে একটি শান্তিপূর্ণ, গণতান্ত্রিক সংগঠন বলে দাবি করে এবং এর নেতা "সহিংসতা ও সহিংস কর্মকাণ্ডের নিন্দা করেন"।বর্তমানে, মুসলিম ব্রাদারহুডের প্রাথমিক রাষ্ট্র সমর্থক কাতার এবং তুরস্ক। ২০১৫ সালের হিসাবে, এটি বাহরাইন, মিশর, রাশিয়া, সিরিয়া, সৌদি আরব এবং সংযুক্ত আরব আমিরাতের সরকার কর্তৃক এটি একটি সন্ত্রাসী সংগঠন হিসাবে বিবেচিত হয়।
অতৃতীয়
আর্টসেলের প্রথম একক অ্যালবাম অন্য সময় ২০০২ সালে প্রকাশিত হয় এবং এরপর ২০০৬ সালে আসে দ্বিতীয় একক অ্যালবাম অনিকেত প্রান্তর, যে অ্যালবামটি রেকর্ড সংখ্যক বিক্রি হয়। এরপর ২০১২ সালে তৃতীয় অ্যালবাম আনার পরিকল্পনা প্রকাশ করে আর্টসেলের সদস্যদরা, কিন্তু ব্যান্ডের তৃতীয় অ্যালবামের জন্য প্রায় দুই দশক অপেক্ষা করার পর ভক্তরা এটিকে মিমের মতো আচরণ করে এবং যতক্ষণ না এটি প্রকাশ পায় ততক্ষণ পর্যন্ত এটি বিশ্বাস করতে অস্বীকার করে। এরপর ২০১৬ সালে আর্টসেল পুনরায় অ্যালবামটি প্রকাশের ঘোষণা দেয়। প্রধান গিটারবাদক এরশাদ জামান অ্যালবামটি প্রকাশের বিষয়টি নিশ্চিত করেন, এরশাদ বলেন, "অবশেষে আমাদের শ্রোতাদের জন্য আমরা নতুন অ্যালবাম প্রকাশ করতে যাচ্ছি। অ্যালবামটির নাম রাখা হয়েছে ‘অতৃতীয়’।" দীর্ঘ এক দশক পরে তৃতীয় অ্যালবামটি আনার প্রসঙ্গে তিনি ব্যান্ডের সদস্যদের পারিবারিক ও ব্যক্তিগত কাজে ব্যাস্ততার কথা জানান। কিন্তু সেবারও প্রকাশিত হয়নি অ্যালবামটি। এরপর আর্টসেলে ভাঙাগড়া শুরু হয়। প্রধান গিটারবাদক এরশাদ জামান ব্যান্ডের অন্য সদস্যদের সাথে মনোমালিন্যতায় আর্টসেল ছেড়ে চলে যান এবং এরশাদের জায়গায় ২০১৮ সালে প্রধান গিটারবাদক হিসেবে কাজী ফয়সাল আহমেদ যোগ দেন।
২০২২ সালে শেষের দিকে, আর্টসেল ২০২৩ সালের শুরতে অ্যালবামটি প্রকাশের ঘোষণা দেয়।   অবশেষে ২০২৩ সালের ফেব্রুয়ারির ২৩ তারিখে অ্যালবামটি সীমিত সময়ের বিক্রয় শুরু করা হয় এবং ৯ মার্চ ২০২৩ সালে জি-সিরিজে মুক্তি পায়।   অ্যালবামটির মুক্তি দীর্ঘ ১৭ বছরের অবসান ঘটিয়ে ভক্তদের মনে উল্লেখযোগ্য সাড়া ফেলে।
গানের কথা
অতৃতীয় অ্যালবামের বাক্স বন্দি, স্মৃতির আয়না, অসমাপ্ত সান্তনা গানসমূহ সায়েফ আল নাজি সেজান লিখেছেন। বিপ্রতীপ ও অতৃতীয় গানসমূহ সায়েফ আল নাজির পাশাপাশি ইশতিয়াক ইসলাম খানও লিখেছেন।
অটোমেরিস বেল্টি
অটোমেরিস বেল্টি হল স্যাটারনিডাই পরিবারের একটি মথ যা ১৮৮৬ সালে হার্বার্ট ড্রুস দ্বারা প্রথম বর্ণনা করা হয়েছিল। এটি মেক্সিকো থেকে কলম্বিয়া এবং ইকুয়েডরে পাওয়া যায়।
এদের ডানার বিস্তার ৯৫-১০০ মিমি।
মণ্ডলগড়
মন্ডলগড় (Mandalgarh) ভারতের রাজস্থান রাজ্যের ভিলওয়ারা জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৮২ মিটার (১২৫৩ ফুট)।
জনসংখ্যার উপাত্ত
ভারতের ২০০১ সালের জনগণনা অনুসারে মণ্ডলগড় শহরের জনসংখ্যা হল ২০,১৬১ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৫০%। পুরুষদের মধ্যে সাক্ষরতার হার ৬৩% এবং নারীদের মধ্যে এই হার ৩৬%। সারা ভারতের সাক্ষরতার হার ৫৯.৫%, তার চাইতে মণ্ডলগড়-এর সাক্ষরতার হার কম।
এই শহরের জনসংখ্যার ১৫% হল ৬ বছর বা তার কম বয়সী।
লস পোসোস জেলা
লস পোসোস জেলা পানামার হারেররা প্রদেশ এর অন্তর্গত. এখানকার জনগণের সংখ্যা ৭,৮২৭ জনের মত। জেলার আয়তন ৩৮৩ বর্গ কিলোমিটার। এর রাজধানীর নাম লস পোসোস।
ট্রায়াসিক
== ট্রায়াসিক হল ভূতাত্ত্বিক যুগ এর ব্যাপ্তি ধরা হয় আজ থেকে ২৪ কোটি ২১ লক্ষ বছর আগে থেকে ২০ কোটি ১৩ লক্ষ বছর আগে পর্যন্ত সময়সীমা। অর্থাৎ, জুরাসিক যুগের পূর্ব পর্যন্ত সময়কাল। জার্মানী এবং উত্তর-পূর্ব ইউরোপের তিনটি ভূস্তরের নমুনা দেখে ১৮৩৪ খ্রিষ্টাব্দে  Friedrich Von Alberti এই অধিযুগের নামকরণ করেন। এর প্রথম স্তরটি লোহিত অধঃক্ষেপসমূহ (red beds), দ্বিতীয় স্তর খড়িমাটি (chalk), তৃতীয় স্তরটি হলো খনিজ উপকরণ সমৃদ্ধ শিলা (shale)। এই তিনটি স্তর প্রাপ্তির সূত্রে এই নামকরণ করা হয় ট্রায়াস (Trias)। ==
ট্রায়াসিক অধিযুগ
বিজ্ঞানীরা প্রথম দিকে ট্রায়াসিক অধিযুগকে আদি, মধ্য ও অন্তিম হিসেবে তিনটি অন্তঃযুগে ভাগ করেছেন। পরে এই তিনটি অন্তঃযুগের নামকরণ করা হয়েছে সাইথিয়ান, টিআর২, টিআর নামে। এই তিনটি অন্তঃযুগকে ৭টি আমলে ভাগ করা হয়েছে। এই ভাগগুলো হলো-
=== পূর্ববর্তী প্যালোজোয়িক যুগ -এর ৩০ কোটি খ্রিষ্টপূর্ব্দের দিকে  প্যাঙ্গিয়া মহা-মহাদেশ গঠিত হয়েছিল প্রায়।  শুরুর দিকে এই মহা-মহাদেশটি একটি অখণ্ড ভূমির সৃষ্টি করেছিল। এই সময় পৃথিবীতে চলছিল কারু বরফযুগ। ২৬ কোটি খ্রিষ্টপূর্বাব্দে এই বরফযুগের অবসান হয়। ট্রায়াসিক অধিযুগের মধ্যভাগ পর্যন্ত এই মহা-মহাদেশ অখণ্ড দশাতেই ছিল। প্রায় ২০ কোটি খ্রিষ্টপূর্বাব্দের দিকে এই মহা-মহাদেশটি ===
অধিযুগের উল্লেখযোগ্য ঘটনাবলী
আগের  পার্মিয়ান অধিযুগ-এ ব্যাপকভাবে সমুদ্রের পানি জীবজগতের জন্য দুষিত হয়ে পড়েছিল। এই কারণে এই অধিযুগে প্রায় ৯৫ ভাগ জলজপ্রাণী বিলুপ্ত হয়ে যায়। পরে এই যুগের নতুন সামুদ্রিক পরিবেশে নতুন নতুন প্রজাতি বিকশিত হয়েছিল।
অটোমেরিস সেক্রপস
অটোমেরিস সেক্রপস বা সেক্রপস আইড সিল্কমোথ, স্যাটার্নিডে পরিবারের একটি প্রজাতির পোকা। এটি মধ্য আমেরিকা এবং উত্তর আমেরিকায় পাওয়া যায়।
এই প্রজাতির MONA বা Hodges নম্বর হল 7748।
উপপ্রজাতি
এই তিনটি উপপ্রজাতি অটোমেরিস সেক্রপস প্রজাতির অন্তর্গত:
নাওকি সুবাকি
নাওকি সুবাকি (椿 直起, Naoki Tsubaki; জন্ম: ২৩ জুন ২০০০) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের দ্বিতীয় স্তর জে২ লিগের ক্লাব মিতো হলিহকের হয়ে আক্রমণভাগের খেলোয়াড় হিসেবে খেলেন।  তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলেন।
চীনের ধর্মবিশ্বাস
thumb|350px|right|[[ছোংশাং মন্দির, চীনের ইউনান প্রদেশের তালি শহরে অবস্থিত একটি বৌদ্ধমন্দির]]
চীনের ৪০-৬০% লোক কোন ধর্মের অনুসারী নন। এরা বেশিরভাগই অজ্ঞেয়বাদে বিশ্বাসী। কট্টর নাস্তিকের সংখ্যা ১৪-১৫%।
শানধর্ম-তাও ধর্ম বর্তমানে চীনের বৃহত্তম ধর্ম। চীনের ২০-৩০% লোক এই ধর্মগুলি পালন করেন। এদের মধ্যে প্রায় ১৬ কোটি লোক, অর্থাৎ চীনের মোট জনসংখ্যার প্রায় ১১% মাৎসু নামের দেবীর পূজা করে। বৌদ্ধধর্ম ২য় বৃহত্তম ধর্ম (১৮-২০% লোক)।   দেশের ৩-৪% লোক খ্রিস্টান , ১-২% মুসলমান।
চীনারা সাধারণত তাদের দেবদেবী ও ধর্মীয় নেতাদের বিশালাকার মূর্তি বানিয়ে থাকে। বিশ্বের সর্বোচ্চ ও সর্ববৃহৎ দেবমূর্তিগুলির অনেকগুলিই চীনে অবস্থিত।
এগুলি ছাড়াও চীনদেশের আনাচেকানাচে ছড়িয়ে আছে বিভিন্ন স্থানীয় লোকধর্ম ও আচার।
আরবি নামকরণ পদ্ধতি
থাম্ব|পৃথিবীতে সর্বাধিকবার মুহাম্মাদ নাম রাখা হয়েছে আরবি ভাষার নাম ঐতিহাসিকভাবে একটি দীর্ঘ নামকরণ পদ্ধতির উপর ভিত্তি করে করা হয়। আরবি- ভাষী এবং মুসলিম দেশগুলির অনেকেই নামের শেষে পূর্ব বংশীয় নামগুলির একটি লম্বা চেইন জুড়ে দেয়। এই পদ্ধতিটি আরব এবং মুসলিম বিশ্ব জুড়ে প্রচলিত রয়েছে।
ইসম
ইসম (اسم ) হল প্রদত্ত নাম। অর্থাৎ জন্মের পর প্রথম যে নাম রাখা হয়। যেমন : আহমদ  বা ফাতিমা। বেশিরভাগ আরবি নামের অর্থ সাধারণ বিশেষণ এবং বিশেষ্য হিসাবে থাকে এবং প্রায়শই চরিত্রের উচ্চাকাঙ্খী হয়। উদাহরণস্বরূপ মুহাম্মদ মানে 'প্রশংসনীয়' এবং আলী মানে 'উন্নত' বা 'উচ্চ'।
আফ্রিকা, আরব, মধ্যপ্রাচ্য, দক্ষিণ এশিয়া এবং দক্ষিণ-পূর্ব এশিয়ার বিভিন্ন অংশ জুড়ে মুহাম্মদ নামের ব্যাপক জনপ্রিয়তা রয়েছে। এটি প্রায়শ সংক্ষেপে 'Md'., 'Mohd' এবং বাংলায় 'মো'. লেখা হয়। ভারত, পাকিস্তান, বাংলাদেশ, মালয়েশিয়া, ইন্দোনেশিয়া এবং ফিলিপাইনে মুহাম্মাদ প্রথম নাম হিসাবে প্রায় সর্বব্যাপী ব্যবহারের কারণে একজন ব্যক্তিকে প্রায়শই তাদের দ্বিতীয় নাম দ্বারা উল্লেখ করা হয়। এসব অঞ্চলে প্রতিজন মানুষের নামের শুরুতে মুহাম্মাদ লেখা হয়। যেমন : মো. উসমান, মো. উমায়ের, মো.তানভীর ইত্যাদি।
নসব
নসব হল বংশ পরস্পরার বর্ণনা। এটি আসল নাম না ইসমের পূর্বে ছেলে হলে ইবনে (ابن) এবং কন্যা হলে বিন্ত (بنت) শব্দ দ্বারা নির্দেশ করা হয়। এর অর্থ হয় "এর ছেলে (Sun of) বা এর মেয়ে (Doughter of)। যেমন: ইবনে খালদুন (ابن خلدون ) অর্থ "খালদুনের ছেলে"। এখানে খালদুন তার পিতার ব্যক্তিগত নাম। তবে কখনো একটি দূরবর্তী পূর্বপুরুষের নামও হতে পারে।
লাকাব
লাকাব এর অর্থ ডাকনাম, পদবি, উপাধি বা পারিবারিক নাম করা যেতে পারে। লাকাব সাধারণত ব্যক্তির বর্ণনামূলক নাম হয়। লাকাব বিভিন্ন রকমের হতে পারে। যেমন: আব্বাসীয় খলিফা হারুন আল-রশিদ। হারুন হল তার প্রথম বা আসল নাম এবং আল রশিদ হল তাঁর লাকাব। লাকাব কখনো যৌগ রূপেও ব্যবহৃত হয়। যেমন: সালাহ আল-দীন, শামস আল-দীন, নূর আল-দীন, নাসির আল- দাওলা, নিজাম আল মুলক, সাইফ আল-ইসলাম। এই শব্দগুলি বাংলায় সালাহুদ্দীন/সালাহ উদ্দীন, শামসুদ্দীন/শামস উদ্দীন, নিজামুল মুলক এভাবে লেখা হয়। প্রাচীন আরব সমাজে লাকাবের ব্যবহার সাধারণ ছিল, কিন্তু বর্তমানে জন্মগত উপাধি বা পারিবারিক নামের মধ্যে সীমাবদ্ধ।
নিসবাহ
আরবি নামের একটি গুরুত্বপূর্ণ দিক হল নিসবাহ। নিসবাহ অর্থ কাউকে তার জন্মস্থান বা অন্য কোনো জায়গার প্রতি সম্পৃক্ত করা। এতে নামের সাথে ব্যক্তিটি কোন জায়গায় বাসিন্দা তা সহজে জানা যায়। যেমন: হাসান আল বসরি। হাসান তাঁর জন্ম নাম। তিনি বসরার বাসিন্দা ছিলেন বিধায় সেদিকে সম্পৃক্ত করে তাকে বসরি/আল বসরি বলা হয়।
কুনিয়াৎ
কুনিয়াৎ অর্থ উপনাম করা যেতে পারে। কাউকে তার সন্তানের নামের দিকে সম্পৃক্ত করে যে নামে ডাকা হয় তাই কুনিয়াৎ। যেমন: আবু বকর; এখানে বকর তার ছেলে অর্থাৎ সে বকরের পিতা। এটা ছাড়া ভিন্ন পদ্ধতিতেও কুনিয়াৎ বা উপনাম রাখা যেতে পারে। যেমন: আবু হুরায়রা, আবুল মাল, আবু নাওম প্রভৃতি। নাম লেখার সময় কুনিয়াৎ সবার আগে লিখতে হয়। তবে বর্তমান আরব সমাজে এর তেমন প্রচলন নেই।
আরব মুসলিম
আরব মুসলমানদের মধ্যে একটি নাম-রূপের একটি হল উপসর্গ আব্দ্ (অর্থ: উপাসক; স্ত্রী: আমাত)। এটিকে আল্লাহ শব্দের প্রতি সম্পৃক্ত করে আব্দুল্লাহ (عبد الله : আল্লাহর উপাসক) নাম রাখা হয়। কখনো এটি আল্লাহর গুণগত নামসমূহের দিকে সম্পৃক্ত করেও নাম রাখা হয়। যেমন: আব্দুল মালেক,আব্দুল খালেক, আব্দুর রহিম ইত্যাদি। তবে আরব সমাজে আব্দুল্লাহ সবচেয়ে বেশি প্রচলিত। নারীদের ক্ষেত্রে আমাতুল্লাহ। ইসলামে ধর্মান্তরিত ব্যক্তিরা প্রায়শ স্থানীয় অ-আরবী ও অ-ইসলামি নামগুলির ব্যবহার চালিয়ে যেতে পারেন। তবে সেসব নাম কোনো বহু-ঈশ্বরবাদী অর্থ গ্রহণ না করতে হবে।
আরব খ্রিস্টান
কিছু স্পষ্ট ইসলামি নাম ছাড়া (যেমন: মুহাম্মদ) আরব খ্রিস্টানদের এমন কিছু নাম রয়েছে, যা মুসলিমদের থেকে আলাদা করা যায় না কিছু। কিছু সাধারণ খ্রিস্টান নাম হল:
রাজবংশ বা পারিবারিক নাম
কিছু মানুষ বিশেষ করে আরব উপদ্বীপে যখন একজন বিখ্যাত পূর্বপুরুষের বংশধর হয়, তখন তাদের শেষ নাম "آل" দিয়ে শুরু করে। যেমন: ﺁل سعود (আল সা'উদ) অর্থ সৌদের পরিবার  বা বংশধর। এমন কয়েকটি নামের উদাহরণ হল : মুহাম্মাদ বিন সালমান আলে সাউদ,আব্দুল আজিজ বিন আব্দুল্লাহ আলে শাইখ প্রভৃতি।
সাধারণ ভুল
অ-আরবি ভাষাভাষীরা প্রায় এই ভুলগুলি করে:
আরব পরিবারের নামকরণ সম্মেলন
বিশ্বের অনেক জায়গার মত আরবি সংস্কৃতিতে একজন ব্যক্তির পূর্বপুরুষ এবং পরিবারের নাম খুবই গুরুত্বপূর্ণ। একটি উদাহরণ নীচে ব্যাখ্যা করা হল:
ধরুন, একজন ব্যক্তিকে সালেহ ইবনে তারিক ইবনে খালিদ আল-ফুলান বলা হয় তাহলে:
তাই সালেহ ইবনে তারিক ইবনে খালিদ আল-ফুলানের অনুবাদ হয় "সালেহ, (সে)তারিকের ছেলে, (সে) খালিদের ছেলে; (সে) আল-ফুলানে পরিবারের।"
"কন্যা" এর আরবি হল বিনত/বিনতে। ফাতিমা বিনতে তারিক ইবনে খালিদ আল কাজিমি নামের একজন মহিলার নামের অনুবাদ হবে : "ফাতিমা, (সে) তারিকের মেয়ে, (সে) খালিদের ছেলে; (সে) আল কাজিমি পরিবারের।"